96/23/EY: Komission päätös, tehty 20 päivänä joulukuuta 1995, klassisen sikaruton valvontaa koskevista teknisistä ja tieteellisistä säännöistä ja yhteisön rahoitusosuuden vahvistamisesta (Ainoastaan ranskan- ja hollanninkieliset tekstit ovat todistusvoimaiset) (ETA:n kannalta merkityksellinen teksti)



Virallinen lehti nro L 007 , 10/01/1996 s. 0010 - 0011



KOMISSION PÄÄTÖS, tehty 20 päivänä joulukuuta 1995, klassisen sikaruton valvontaa koskevista teknisistä ja tieteellisistä säännöistä ja yhteisön rahoitusosuuden vahvistamisesta (Ainoastaan ranskan- ja hollanninkieliset tekstit ovat todistusvoimaiset) (ETA:n kannalta merkityksellinen teksti) (96/23/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 20 artiklan, sekä katsoo, että klassinen sikarutto on vakava sikojen tarttuva tauti, joka luo elävien sikojen, sianlihan ja tiettyjen sianlihavalmisteiden kaupan esteitä, klassista sikaruttoa esiintyy edelleen eräillä yhteisön alueilla, yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisesti yhteisö on toteuttanut toimenpiteitä klassisen sikaruton hävittämiseksi alueeltaan, tämän vuoksi yhteisö toteuttaa tarvittavia teknisiä ja tieteellisiä toimenpiteitä sen varmistamiseksi, että voimassa oleva yhteisön lainsäädäntö ottaa huomioon eläinten jalostusmenetelmien ja uusien diagnoosimenetelmien kehityksen, tässä yhteydessä olisi annettava määräyksiä yhteisön rahoitusosuuden vahvistamisesta klassisen sikaruton epidemiologisia näkökohtia koskevien teknisten ja tieteellisten toimenpiteiden toteuttamiseksi, Belgiassa äskettäin ilmenneiden klassisen sikaruton tapausten aikana kerätyt aineisto ja tiedot ovat saatavilla lähempää tarkastelua varten, Belgia teki aloitteen tehdäkseen laajan tutkimuksen käyttäen vuosina 1993 ja 1994 esiintyneiden klassisen sikaruton tapausten aikana kerättyä aineistoa ja tietoja, direktiivin 80/217/ETY liitteen II mukaisesti Belgialla on kansallinen sikaruttolaboratorio, joka vastaa diagnoosimenetelmistä ja joka sijaitsee Brysselissä; mainitun direktiivin liitteen VI mukaisesti perustettu yhteisön klassisen sikaruton vertailulaboratorio sijaitsee Hannoverissa, Saksassa, Belgian kansalliselle sikaruttolaboratoriolle olisi annettava yhteisön taloudellista tukea, jotta se voisi jatkaa edelleen teknisiä ja tieteellisiä tutkimuksia, valvontatarkoituksessa olisi sovellettava yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (4), sellaisena kuin se on viimeksi muutettuna asetuksella (ETY) N:o 2048/88 (5), 8 ja 9 artiklaa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Sen varmistamiseksi, että eri karjanhoitomenetelmien mukaan pidettyjen sikojen klassisen sikaruton valvontaa koskeva yhteisön lainsäädäntö perustuu parhaaseen saatavilla olevaan tekniseen ja tieteelliseen tietoon, yhteisö toteuttaa tarvittavat toimenpiteet määrittääkseen äskettäin ilmenneiden klassisen sikaruton tapausten epidemiologisten tietojen merkityksen sekä diagnoosimenetelmiä koskevan kehityksen. 2. Toteutettaviin toimenpiteisiin on kuuluttava seuraavat tutkimukset: a) epidemiologiset tutkimukset, erityisesti sen osalta, miten klassinen sikaruttovirus leviää silloin, kun siat saapuvat karjatiloille, b) sopivien diagnoosimenetelmien määrittäminen klassiselle sikaruttovirukselle alttiina olevien sikojen tartunnan varhaiseksi havaitsemiseksi. 2 artikla Yhteisön on annettava Belgialle rahoitusapua kansallisessa eläinlääkinnän tutkimuslaitoksessa Ucclessa sijaitsevan kansallisen sikaruton vertailulaboratorion toteuttamaan tekniseen ja tieteelliseen tutkimukseen. 3 artikla 1. Belgian kansallisen klassisen sikaruton vertailulaboratorion on suoritettava ne toiminnat ja täytettävä ne velvollisuudet, joihin 1 artiklan 2 kohdassa viitataan. 2. Edellä 1 kohdassa tarkoitetun laboratorion on toimitettava 1 päivään heinäkuuta 1996 mennessä tekninen välikertomus yhteisön klassisen sikaruton viitelaboratoriolle. Kertomuksessa on oltava tiedot tähän päätökseen liittyvistä toteutetuista töistä ja saaduista tuloksista. 4 artikla Yhteisön rahoitusapu on enintään 25 000 ecua 1 päivän tammikuuta ja 31 päivän joulukuuta 1996 väliselle jaksolle henkilöstön, eläinten ja reagenssien osalta. 5 artikla Yhteisön rahoitusapu maksetaan seuraavasti: - 70 prosenttia ennakkona Belgian pyynnöstä - loppuosa todisteena olevien teknisten ja rahoitusasiakirjojen esittämisen jälkeen. Nämä asiakirjat on esitettävä ennen 1 päivää maaliskuuta 1997. 6 artikla Sovelletaan neuvoston asetuksen (ETY) N:o 729/70 8 ja 9 artiklaa soveltuvin osin. 7 artikla Tämä päätös on osoitettu Belgian kuningaskunnalle. Tehty Brysselissä 20 päivänä joulukuuta 1995. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 47, 21.2.1980, s. 11 (4) EYVL N:o L 94, 28.4.1970, s. 13 (5) EYVL N:o L 185, 15.7.1988, s. 1